คือหนูไปฉีดยาคุมมาแล้วหลังคลอด ฉีด17 ส.ค แล้วนัดฉีดอีกรอบ12 พ.ย. 63 หนูต้องการเลิกคุมกำเนิด เพราะแฟนจะไปทหาร หนูก็ไม่ต้องไปฉีดใช่ไหมค่ะ ลูกหนูกำลังจะ3เดือนวันที่19นี้ค่ะ แต่หนูยังไม่ต้องการมีบุตรตอนนี้ จะมีผลอะไรไหมค่ะถ้าไม่ฉีดต่อ แล้วถ้าต้องการกลับมาฉีดต่อตอนแฟนกลับมา ต้องฉีดก่อนกี่วันค่ะ แล้วต้องฉีดภายในช่วงมีประจำเดือนหรือเปล่าค่ะ
สวัสดีค่ะ หากจะไม่ได้มีเพศสัมพันธ์อีก ก็ไม่จำเป็นต้องไปฉีดยาคุมกำเนิดต่อในวันที่ 12 พ.ย.ค่ะ โดยหากนับจากวันที่ 12 พ.ย.เป็นต้นไป ไม่ได้มีเพศสัมพันธ์ ก็จะไม่มีการตั้งครรภ์เกิดขึ้นค่ะแต่หากหลังจากนั้น เมื่อจะกลับมามีเพศสัมพันธ์อีก ก็อาจเริ่มฉีดยาคุมกำเนิดได้เลย โดยไม่จำเป็นต้องรอให้ประจำเดือนมาก็ได้ เพียงแต่ในช่วง 7 วันแรกที่เริ่มฉีดยาใหม่ ควรงดการมีเพศสัมพันธ์ไปอย่างน้อย 7 วันก่อน เพื่อรอให้ยาได้เริ่มออกฤทธิ์ก่อนค่ะ หรือหากหลังจากที่หยุดฉีดยาไป ได้มีประจำเดือนมา ก็อาจเริ่มฉีดภายในไม่เกิน 5 วันจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันทีค่ะ